תחנת הרכבת נתניה

תחנת הרכבת נתניה היא תחנת נוסעים של רכבת ישראל הממוקמת על מסילת החוף בעיר נתניה בצידו המזרחי של כביש 2 בסמוך למחלף נתניה. 

בשנת 2025 עברו בתחנה 3.6 מיליון נוסעים והיא התחנה העשירית של רכבת ישראל בנפח פעילותה.

היסטוריה
בתחילת 1953, נטען במעריב שהרכבות בין תל אביב לחיפה לא עצרו בנתניה, ותושבי העיר נסעו לתחנת כפר ויתקין כדי לעלות לרכבות. ביוני 1953 טען מנהל הרכבת שהרכבות בקו תל אביב חיפה עוצרות בנתניה.

תחנת הרכבת נתניה תוכננה ב-1953 ונחנכה בתחילת מאי 1954, במעמד תזמורת מכבי האש של נתניה ופלוגה של צה"ל. באותה עת עצרו בתחנה 12 רכבות ביום, 10 בקו תל אביב חיפה ו-2 בקו לירושלים. באותה עת טרם זופת כביש הגישה לתחנה שהייתה בשלבי סיום. בתחילת יוני 1955, במהלך ביקור ראש ממשלת בורמה או נו בישראל, נערך לו טקס קבלת פנים בתחנה. בשנת 1957 עברה התחנה לשימוש במערכת איתות חשמלית במקום המערכת המכנית.

בשנת 1986 הוכשר מגרש חניה גדול ליד התחנה.

בתחילת שנות ה-90 שופצה התחנה, במסגרת שיפוץ מקיף שערכה הרכבת לכלל התחנות. כמו כן משנת 1993 החלה לפעול מהתחנה רכבת פרוורית והייתה תחנת עצירה של הרכבת בקו תל אביב - חיפה. מאוחר יותר עם הפיכת תחנת בנימינה לתחנה ההתחלית של הרכבת הפרברית, בוטלו כל העצירות של הרכבת הבין-עירונית בין התחנות בנימינה ותל אביב אוניברסיטה (למעט מספר רכבות לילה לנתב"ג).

לפני פתיחת תחנת נתניה – ספיר, הייתה זאת תחנת הרכבת העמוסה ביותר מחוץ לתל אביב וחיפה.

ב-2021 החלו להתבצע בתחנה עבודות להתקנת מערכת הזנה חשמלית עילית על ידי חברת SEMI הספרדית וב-3 בספטמבר 2022 התבצעה נסיעה ראשונה של רכבת חשמלית בתחנה. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

מבנה התחנה
לתחנה יש שתי כניסות ושלושה רציפים, המחוברים במעבר תת-קרקעי: רציף צד אשר ממוקם בכניסה המערבית לתחנה ורציף "אי", בין המסילות.
בסמוך לתחנת נוסעים נמצאת תחנת רכבת תפעולית, המסילות של התחנה משמשות לדיור רכבות וציוד רכבתי. התחנה כוללת מספר עקלתונים המשמשים לעיתוק רכבות ולמפגש רכבות. בצמוד לכניסה המזרחית של התחנה נמצא מתחם ציוד הנדסי מסילתי עם מבנה מסילאים. המסילה שמובילה למתחם מתפצלת מהמסילה הראשית דרומית לתחנה.

מרכז|200px|תרשים התחנה

גלריה

ממוזער|שמאל|תחנת הרכבת ומתחם התחזוקה שלצידה, ספטמבר 2022
ממוזער|שמאל|תחנת הרכבת ומתחם התחזוקה שלצידה, ספטמבר 2022
ממוזער|מבנה מסילאים במתחם ציוד הנדסי מסילתי ליד הכניסה המזרחית של התחנה
ממוזער|מנוף מסילתי "ליטל גיאנט" במסילת דיור של התחנה התפעולית

שירות רכבות בתחנה

בתחנה עוצרות שתי רכבות בשעה לבנימינה, רכבות פעם בשעה לרחובות ופעם בשעה לאשקלון.
מהתחנה יוצאות רכבות פעם בשעה לבית שמש.
בתחנה עוצרות רכבות בשעות הלילה בקו נתב"ג - נהריה.

קווי אוטובוס היוצאים מהתחנה
ישנם מספר קווי אוטובוס עירוניים ואזוריים העוברים בצמוד לתחנה אך התחנה משמשת גם כתחנת מוצא של מספר קווים בין-עירוניים של חברת "מטרופולין" לאזור תל אביב.

מקרא סימנים:
 ♿ - אוטובוס עירוני נגיש
 🔄 - קו סיבובי (מעגלי)
 🚆 - קו הזנה המותאם לזמני הרכבת

קווים עירוניים
קומפעילמסלולהערות נוספות16אקסטרה ת. רכבת נתניה - קניון השרון - רחוב רזיאל - רחוב ריינס - נאות הרצל - רחוב סוקולוב - רחוב יהושע טהון - רחוב בורוכוב - רחוב אנדריס -רחוב שמואל הנציב - ששת הימים - ויצמן - ת. מרכזית נתניה♿🚆25ת. רכבת נתניה - רחוב הרצל - שדרות ויצמן - עין התכלת🚆♿32/32את. רכבת נתניה - נווה איתמר - ת. מרכזית נתניה - רחוב הרצל - מרכז העיר דרום - נוף הטיילת - גלי הים - נאות שקד - אגמים - גבעת האירוסים - עיר ימים - קריית נורדאו - א. התעשייה ספיר - ת. רכבת ספיר60מסוף עין התכלת - עין התכלת - שדרות ניצה - שלמה המלך - רחוב יהושע טהון -רחוב בורוכוב - רחוב שמואל הנציב - ששת הימים - ויצמן - רחוב הרצל - נווה איתמר - ת. רכבת נתניה - אזור התעשייה הישן - נאות גנים - עמליה - דרך הפארק -בית העלמין ♿עוצר בתחנת האורזים/העמל (כניסה מזרחית)61ת. מרכזית נתניה - רמת אפרים - נווה איתמר - ת. רכבת נתניה - א. תעשייה קריית אליעזר - נאות גנים - קריית רבין - משכנות זבולון - קריית השרון - א. התעשייה ספיר - ת. רכבת ספיר - עיר ימים - רמת פולג - החוף הירוק65מסוף עין התכלת - עין התכלת - ויצמן - רחוב הרצל - ת. רכבת נתניה - א. תעשייה קריית אליעזר -הרב יהודה אונטרמן - דרך דגניה - קריית השרון - א. התעשייה ספיר - עיר ימים - החוף הירוק67 ת. רכבת נתניה- רמת אפרים- נאות הרצל - צפון מזרח מרכז העיר - ת. מרכזית נתניה - מרכז העיר דרום - נוף הטיילת - גלי הים -נאות שקד - רמת ידין - אגמים - קריית המדע -קריית נורדאו - ת. רכבת ספיר - א. התעשייה ספיר🚆♿71/71את. רכבת נתניה - רמת אפרים - מרכז העיר דרום - רמת חן - נוף הטיילת - כוכב הים - רמת ידין - נאות שקד - אגמים - גבעת האירוסים - א. התעשייה ספיר - ת. רכבת ספיר🚆♿72 ת. רכבת נתניה - קניון השרון - דרך רזיאל - ששת הימים - ויצמן - צפון מזרח מרכז העיר - מרכז העיר דרום - רמת חן - קריית השרון - מרכז העיר דרום - צפון מזרח מרכז העיר - ויצמן - ששת הימים - דרך רזיאל - קניון השרון - ת. רכבת נתניה 🔄 🚆♿

קווים בין-עירוניים
+קו מפעילמסלולהערות נוספות23קווים נתניה - נתניה🔄2440נתניה- צומת השרון - כפר יונה - עולש - בת חפר41נתניה - ינוב42נתניה - צומת השרון - פרדסיה - צור משה - צורן - קדימה - תל מונד - חרות - כפר הס45נתניה - נורידה - גאוליםבשעות הערב בלבד130כפר יונה - צומת השרון - נתניה131נתניה -  צומת השרון - כפר יונה138כפר יונה -  צומת השרון - א. תעשייה קריית אליעזר -  ת. רכבת נתניה  - הרב יהודה אונטרמן -   דרך דגניה - קריית השרון - א. התעשייה ספיר - עיר ימים -  רמת פולג עוצר בתחנת האורזים/העמל (כניסה מזרחית)
בשעות הלילה בלבד140כפר יונה - צומת השרון - נתניה141240נתניה -  צומת השרון - כפר יונה241601מטרופולין נתניה - געש - שפיים - תל אביב-יפומאסף606608נתניה - תל אביב-יפוישיר610נתניה - כפר סבא מגיע לכפר סבא616נתניה - תל אביב יפו - פתח תקווהמהיר617נתניה - הרצליהמגיע לרכבת הרצליה

ראו גם
 תחנת הרכבת נתניה – ספיר

קישורים חיצוניים

 תחנת הרכבת נתניה באתר רכבת ישראל


הערות שוליים

נתניה
קטגוריה:נתניה: תחבורה
קטגוריה:נתניה: מבנים
קטגוריה:ישראל: תחנות רכבת לפי עיר